**Poziv na dostavu projektnih prijedloga „Umjetnost i kultura *online*“ - pitanja zaprimljena na *e -mail Ministarstva kulture, 1. dio***

|  |  |  |
| --- | --- | --- |
| **Br.** | **PITANJE** | **ODGOVOR** |
| 1 | Obraćam vam se ispred udruge, koja svoje aktivnosti ima u području promocije novih tehnologija i digitalne proizvodnje. Područja primjene tih tehnologija nisu isključivo precizirana za umjetničko područje, ali naše aktivnosti, uključujući i organiziranje festivala inovacija, tehnologija i kreativnosti, te ostalog u području makers kulture koja je u osnovi našeg djelovanja.Iako smatramo da spadamo u tu kategoriju, ali obzirom da piše u raspisu eksplicitno, zanima nas možemo li biti prijavitelji projekta pod raspisom Umjetnost i kultura online.  | Da bi bila prihvatljiv prijavitelj, udruga mora na dan objave Poziva biti registrirana za obavljanje djelatnosti u području kulture i umjetnosti u RH najmanje 12 mjeseci, što mora biti jasno razvidno iz izvora provjere navedenog Uputama za prijavitelje, kao i ispunjavati ostale uvjete navedene u točki 2.2.1 Uputa za prijavitelje. Udruga registrirana za neko drugo područje/a djelovanja prihvatljiva je kao partner.  |
| 2 | Za natječaj "Umjetnost i kultura online" su kao prihvatljivi prijavitelji navedeni Udruge koje djeluju na području kulture i umjetnosti. Zanima nas da li naša udruga zadovoljava taj uvjet, prema Statutu se bavi promicanjem društvenog, kulturnog i duhovnog života studenata itd.  | Da bi bila prihvatljiv prijavitelj, udruga mora na dan objave Poziva biti registrirana za obavljanje djelatnosti u području kulture i umjetnosti u RH najmanje 12 mjeseci, što mora biti jasno razvidno iz izvora provjere navedenog Uputama za prijavitelje, kao i ispunjavati ostale uvjete navedene u točki 2.2.1 Uputa za prijavitelje. Udruga registrirana za neko drugo područje/a djelovanja prihvatljiva je kao partner.  |
| 3 | Udruga u svom Statutu ima navedene djelatnosti povezane sa socijalnim radom, prevencijom društveno nepoželjnih oblika ponašanja kod djece i mladih i sl. Svrha i područje djelovanja odnose se na pružanje psihosocijalne pomoći i podrške zainteresiranim skupinama društva, prevenciju ovisnosti i sl. Zanima nas da li je naša udruga prihvatljivi prijavitelj? | Molimo pogledati odgovor br. 1.  |
| 4 | Čitajući Upute za prijavitelje natječaja "Umjetnost i kultura online UP.02.1.1.14", naš projektni tim ne može se usuglasiti oko toga jesu li obavezni prilozi i dokumentacija nužno dostavljeni u izvornom obliku, ili "papirnata inačica" naznačuje kopiju? | Papirnata inačica je original dokumenta koji treba biti ispunjen, potpisan od strane ovlaštene osobe prijavitelja/partnera i ovjeren službenim pečatom. Prijavni obrazac B te Obrasce 2 i 3 potrebno je dostaviti i u papirnatoj inačici i u elektroničkoj inačici (sken ili fotografija originala), dok se potvrde Ministarstva financija, FINA-e te statut udruge dostavljaju samo u formi elektroničke preslike (kopije), a Prijavni obrazac A samo u elektroničkoj inačici (u izvornom PDF formatu izvezenom iz SF MIS sustava). |
| 5 | Šaljem pitanje vezano za točku 2. Poziva, Uvjeti za prijavitelje. U tablici uvjeta piše: Na dan objave Poziva registriran za obavljanje djelatnosti (ako je primjenjivo, u području kulture i umjetnosti) u Republici Hrvatskoj najmanje 12 mjeseci i upisan u Registar neprofitnih organizacija u RH (a/p). Možete li pojasniti na što se odnosi uvjet od minimalno 12 mjeseci? Da li Udruga mora biti registrirana i djelovati minimalno 12 mjeseci prije objave Poziva ili mora obavljati djelatnost kulture i umjetnosti minimalno 12 mjeseci? Npr. Udruga može djelovati više od 1 godine, ali obavljati djelatnost kulture i umjetnosti manje od 1 godine. | Da bi bila prihvatljiv prijavitelj, udruga mora na dan objave Poziva biti registrirana za obavljanje djelatnosti u području kulture i umjetnosti u RH najmanje 12 mjeseci, što mora biti jasno razvidno iz izvora provjere navedenog Uputama za prijavitelje, kao i ispunjavati ostale uvjete navedene u točki 2.2.1 Uputa za prijavitelje. Udruga registrirana za neko drugo područje/a djelovanja prihvatljiva je kao partner.  |
| 6 | Da li je Lokalna akcijska grupa kao neprofitna organizacija prihvatljiv prijavitelj natječaja Umjetnost i kultura online UP.02.1.1.1? Nemamo registriranu umjetničku ili kulturnu djelatnost. | Molimo pogledati odgovor br. 1. |
| 7 | Vezano uz predmetni poziv, ljubazno vas molimo za pojašnjenje koje se tiče prihvatljivosti partnera. Naime, da li je udruga prihvatljiv partner, iako joj u djelatnostima nisu navedene kultura i umjetnost (već u ovom slučaju rad sa ciljanim skupinama komplementarnim ovom pozivu), s time da bi prijavitelj bila udruga koja djeluje u području kulture i umjetnosti? | Da. Da bi bila prihvatljiv partner, udruga ne mora biti registrirana za obavljanje djelatnosti u području kulture i umjetnosti, no mora ispunjavati ostale uvjete navedene u točki 2.2.1 Prihvatljivi prijavitelji i partneri Uputa za prijavitelje. |
| 8 | U natječajnoj dokumentaciji za Kulturu i umjetnost online, koju ste objavili na stranici https://strukturnifondovi.hr/natjecaji/umjetnost-i-kultura-online/ , nije postavljen obrazac A. Prolaskom kroz drugu dokumentaciju, pa tako i kroz obrazac B, uvidjeli smo da se u nekoliko navrata traži povezanost obrasca A i obrasca B. Molim Vas da nas uputite gdje je moguće pronaći obrazac A ukoliko je on obavezan dio projektne dokumentacije. | Kako je navedeno u točki 5. Postupak prijave Uputa za prijavitelje, Prijavni obrazac A dostupan je na sljedećoj poveznici: <https://esif-wf.mrrfeu.hr/> . |
| 9 | Računaju li se individualne konzultacije kao dan u kojem se provodi aktivnost, treba li ih najaviti u kalendaru događanja, moraju li se odvijati na unaprijed definirane datume? Ako smo predvidjeli određeni broj sati konzultacija, ili broj dana konzultacija, mogu li se one odvijati po dogovoru mentora i sudionika? | Individualne konzultacije s pripadnicima ciljane/ih skupine/a (sudionicima) koje se provode *online*, ukoliko doprinose ostvarenju općeg i specifičnih ciljeva Poziva te zadovoljavaju ostale uvjete navedene u točki 3.3 Uputa za prijavitelje, ubrajaju se kao doprinos mjerljivom ishodu „Provedene participativne kulturne i/ili umjetničke aktivnosti“. Napominjemo da je iznimno važno realno planirati ciljane vrijednosti navedenih mjerljivih ishoda s obzirom na to da neostvarivanje istih ima za posljedicu financijsku korekciju sukladno točki 11.3 Posebnih uvjeta. Informacije o planiranom održavanju svake pojedine participativne kulturne i/ili umjetničke aktivnosti trebaju se učiniti javno dostupnim širem krugu pripadnika ciljane/ih skupine/a objavom u kalendaru događanja i odvijati sukladno terminima navedenim u njemu. Natječajna dokumentacija ne propisuje način na koji se određuju termini aktivnosti te se konzultacije mogu odvijati sukladno dogovoru mentora i sudionika. |
| 10 | S obzirom da su u elementu projekta 1 planirane tri međusobno nepovezane aktivnosti, ukoliko u provedbi dođe do preklapanja termina realizacije radionica, hoće li se računati kao jedan dan provedbe radionica iz svake aktivnosti ili je to ulazi u samo jedan dan aktivnosti? Tj. moramo li u provedbi paziti da se u ovom slučaju međusobno nepovezane aktivnosti događaju na različite dane? Isto pitanje vrijedi i za konzultacije. | Kao doprinos mjerljivom ishodu „Provedene participativne kulturne i/ili umjetničke aktivnosti“ ubraja se ukupan broj dana provedbe svake pojedine radionice i/ili druge participativne aktivnosti, neovisno o tome provode li se te radionice istodobno ili ne. Format aktivnosti nije relevantan za računanje doprinosa mjerljivom ishodu te stoga navedeno vrijedi i za konzultacije. |
| 11 | Navodi se da je od dokumentacije potrebno dostaviti također i Prijavni obrazac A, kojeg ne možemo pronaći u samoj natječajnoj dokumentaciji na vašoj web stranici. Molim Vas, javite nam povratno gdje je moguće dobiti taj obrazac. | Molimo pogledati odgovor br. 8. |
| 12 | Vezano uz natječaj Umjetnost i kultura online, molim Vas za informaciju je li Prilog 5 - Izjava prijavitelja o odricanju prava na prigovor obavezni dio projektne prijave, odnosno, ukoliko se prijavitelj ne odrekne prava na prigovor, hoće li njegova prijava biti odbačena? | Prijavitelju kome će biti dodijeljena bespovratna sredstva (čiji je projektni prijedlog uspješno prošao dijelove postupka dodjele prije donošenja Odluke o financiranju) može se ponuditi potpisivanje Izjave o odricanju prava na prigovor, sukladno točki 6.5.1 Uputa za prijavitelje, no on ga nema obavezu potpisati te njegova prijava neće biti odbačena ukoliko ne potpiše navedeni dokument. |
| 13 | Kako je planirano prikupljanje dokumentacije kojom se dokazuje pripadnost ciljanoj skupini budući da se sve aktivnosti provode online? | Dokumente kojima se dokazuje pripadnost ciljanoj skupini sudionici projektnih aktivnosti dostavljaju korisniku (uspješnom prijavitelju) kao elektroničke preslike te oni mogu biti u .jpeg formatu. Sudionici mogu fotografirati mobitelom ili skenirati relevantne dokumente, navedne u točki 1.4 Uputa za prijavitelje, te ih dostaviti korisniku putem elektroničke pošte ili aplikacijom za slanje poruka.  |
| 14 | Da li je prihvatljiv tisak promotivnih materijala ili isključivo digitalnih materijala? | Tisak promotivnih materijala je prihvatljiv trošak. Sukladno čl. 5 Uputa za korisnike sredstava *Informiranje, komunikacija i vidljivost projekata financiranih iz strukturnih fondova i Kohezijskog fonda u financijskom razdoblju 2014. – 2020.*, tijekom provedbe projekta, korisnik je dužan informirati javnost o potpori dobivenoj iz fondova putem svoje internetske stranice, ako ista postoji, te putem plakata. |
| 15 | Ako dobro razumijemo, od ukupnih troškova osoblja, 40% se odnosi na ostale prihvatljive troškove projekta iz kojih će biti prihvatljivo nabavljati opremu i druge materijale potrebne za provedbu aktivnosti, te neće biti potrebno dostavljati popratnu dokumentaciju. | Ostali prihvatljivi troškovi iznose 40 % prihvatljivih izravnih troškova osoblja, a u njih se ubrajaju ostali izravni troškovi i neizravni troškovi, uključujući troškove opreme i drugih materijala potrebnih za provedbu aktivnosti. Korisnik nije dužan u sklopu Zahtjeva za nadoknadom sredstava dostavljati dokaznu dokumentaciju za ostale prihvatljive troškove (no dužan je za vrijeme trajanja ugovora o dodjeli bespovratnih sredstava izvršiti sva plaćanja, poštivati odredbe Pravilnika o prihvatljivosti izdataka u okviru Europskog socijalnog fonda te sve relevantne odredbe nacionalnog i europskog zakonodavstva u smislu troškova i izdataka nastalih prilikom provedbe projekta). Napominjemo da, sukladno čl. 17.3 Općih uvjeta Ugovora o dodjeli bespovratnih sredstava, korisnik mora omogućiti nadležnim tijelima uvid u račune, računovodstvenu dokumentaciju i druge dokumente relevantne za financiranje projekta. |